cyanic-selkie/wikianc huggingface dataset:
Labradorinnoutaja
Luonne ja käyttötarkoitus
Hannes Lohen käyttäytymistutkimuksen alustavien tulosten mukaan 56 prosenttia suomalaisista labradorinnoutajista on pakko-oireisia, 37 prosenttia ääniarkoja, 27 prosenttia alusta- ja paikka-arkoja, 14 prosenttia yliaktiivisia-impulsiivisia, 13 prosenttia arkoja, 4 prosenttia eroahdistuneita ja 1 prosenttia aggressiivisia. Tutkimukseen osallistui 263 labradorinnoutajaa ja vuonna 2015 julkaistut alustavat tulokset saattavat muuttua vastausmäärien kasvaessa.
Alkuperä
1700-luvulla tuotiin koiria kalastuslaivojen mukana Englantiin, jolloin koirat risteytettiin englantilaisten lintukoirien ja muidenkin koirarotujen kanssa. Labradorinnoutajia kutsuttiin aluksi St. Johnin koiriksi tai labradorinkoiriksi. Nimen labradorinnoutajalle antoi vuonna 1887 Malmesburyn kreivi, ja siitä tuli heti suosittu metsästyskoira. Lopulta syntyi yhtenäinen koirarotu, jonka Englannin Kennelklubi hyväksyi vuonna 1903. Rodun käyttötarkoitus on auttaa metsästyksessä ammutun pienriistan talteenotossa. Labradorinnoutajan vahtiominaisuudet ovat piilotettu rotuominaisuus. Labradorinnoutaja suojaa ja jopa vahtii, vaikka nämä ominaisuudet eivät täytä labradorinnoutajan rotumääritelmää suvaitsevasta koirasta.
Aimo Haapanen
Haapanen opiskeli Moskovassa puoluekurssilla vuonna 1954.
Sergei Karjakin
Kesäkuussa 2014 Karjakin voitti toistamiseen superturnauksen Norjassa.
Steamboat Springs
thumb|250px|Yampa River: Charlie's Hole ("C-Hole") Steamboat Springsissä Steamboat Springs on kaupunki ja talviurheilukeskus Routtin piirikunnassa, Coloradossa. Vuonna kaupungissa asui 9 815 ihmistä.
Toše Proeski
Igri Bez Granici
Igri Bez Granici (Игри Без Граници) (Pelit ilman rajoja) ilmestyi vuonna 2006
Virtsaputken syöpä
Todetuissa tapauksissa sairaus ei yleensä ole levinnyt kauas; silloin, kun etäpesäkkeitä on, niitä saattaa esiintyä esimerkiksi virtsarakon kaulassa tai eturauhasessa.
Barton-on-Humberin rautatieasema
Asema avattiin 1. maaliskuuta 1849 nimellä Barton. Sitä käytti 39 488 matkustajaa kaudella 2017–2018.
Canción
Canción oli ranskalaisen chansonin espanjalainen muoto. Canciónilla tarkoitettiin renessanssin aikaan Espanjassa kaikenlaista maallista laulumusiikkia, joka oli usein soittimilla säestettyä.
Gavin Harrison
Rumpusetti
Harrison soittaa Sonorin rumpuja ja Zildjianin symbaaleja.
Saatana saapuu Moskovaan
Romaani
Kirjan luvuissa vuorottelevat Moskovan ja Mestarin kirjan paahteisen Jeršalaimin (Jerusalemin) kaupungin tapahtumat. Maaherra Pontius Pilatus yrittää saada selvää hänelle tuomittavaksi tuodusta kulkurifilosofista Ješua Ha-Notsrista. Vaikka Pilatus on vaikuttunut keskusteluistaan Ješuan kanssa, hän ei uskalla tehdä poikkeuksellista vapautuspäätöstä, vaan antaa tämän ristiinnaulittavaksi. Kuvatuiksi tulevat myös kavaltaja Juudas Kirjatilaisen murha sekä uskollisen opetuslapsen Leevi Matteuksen ajatusmaailma. Näistä tapahtumista kertovat osat on kirjoitettu äärimmäisen realistiseen tyyliin, kun taas arkiseen Moskovaan Bulgakov tuo fantasiaelementtejä, kuten puhuvia kissoja, lentäviä noitia ja katoilevia ihmisiä.
Lucio Fulci
Fulcin kulta-aika oli vuosina 1979–1982, jolloin hän ohjasi monia kauhuelokuvan kulttiklassikkoja, kuten Zombie Flesh Eaters, City of the Living Dead, The Beyond, The House by the Cemetery ja Viiltäjä. Monissa hänen elokuvissaan kuvataan yksityiskohtaisesti äärimmäisen väkivaltaisia rikoksia. Elokuvat herättivät yleistä paheksuntaa, mutta myös pienen piirin ihailua. Fulcilla oli myös suuria ongelmia sensuuriviranomaisten kanssa. Tilannetta ei auttanut Fulcin intensiivinen viha katolista kirkkoa kohtaan. Elokuvissaan hän pyrki esittämään katolisen kirkon edustajat aina mahdollisimman epäedullisessa valossa, esimerkiksi kannibaaleina ja lastenmurhaajina.
Citroën 2CV
thumb|1948-1960 valmistetun ensimmäisen sukupolven Citroën 2CV. thumb|250px|Rättisitikkaa oli saatavana myös [[Pakettiauto|pakettimallisena. Kuvassa oleva yksilö on sekoitus vuosien 1959 ja 1962 malleja.]] Citroën 2CV (deux chevaux, ’kaksi hevosta’) on Citroënin 1930-luvulla suunnittelema pieni, halpa ja taloudellinen kansanauto, jota valmistettiin vuosina 1948–1990. 2CV:stä kehittyi autotehtaan merkittävin malli toisen maailmansodan jälkeisinä vuosina. Suomessa lempinimillä rättisitikka, rättäri ja sätkä tunnettu ajoneuvo sisälsi lukuisia valmistusaikanaan poikkeuksellisia ratkaisuja.
Peitetoiminta
Poliisilain muutos vuonna 2001 antoi poliisille mahdollisuuden peitetoimintaan ja valeostoihin vakavan ja järjestäytyneen rikollisuuden torjumiseksi. Peitetoiminnan avulla poliisi hankkii tietoa rikoksesta tai rikollisryhmästä soluttautumalla mahdollisimman lähelle kohdetta. Hän voi toimia peiteammatissa, esimerkiksi tarjoilijana tai autonkuljettajana, tai osallistua rikollisryhmän toimintaan, mutta ei laittomiin tekoihin. Lähtökohtana on, että peitepoliisi ei saa tehdä rikosta eikä aloitetta rikoksen tekemiseen.
Sisäministeriö antaa vuosittain oikeusasiamiehelle kertomuksen poliisin peitetoiminnasta.
Citroën 2CV
Moottorit
Lisäksi tehtiin myös 694 kappaletta 2CV Sahara -mallia, joissa oli taakse lisätty toinen moottori, mutta vain yhdet polkimet ja yksi vaihdevipu. Tarvittaessa voitiin ajaa molemmilla moottoreilla, jolloin etu- tai takapyörien luistaessa toisen moottorin pyörittämät pyörät vielä vetivät, koska voimansiirrot olivat muuten toisistaan erilliset. Huippunopeus yhdellä moottorilla oli 65 km/h ja kahdella 105 km/h.
Peter Forsberg
Jääkiekkoura
Vuosina 1996–1999 Forsberg oli kolmena kautena peräkkäin Avalanchen sisäisen pistepörssin kärkinimi. Koko liigan pistepörssissä hän sijoittui kaudella 1997–98 toiseksi Jaromír Jágrin jälkeen ja 1998–99 neljänneksi. Vuoden 1999 pudotuspeleissä hän oli koko liigan paras pistemies 24:llä tehopisteellä, mutta Avalanche hävisi konferenssifinaaleissa Dallas Starsille, joka eteni lopulta ensimmäiseen Stanley Cupin voittoonsa. Vuonna 2001 Colorado voitti toisen Stanley Cupinsa. Voitto oli Forsbergille kuitenkin katkeransuloinen, sillä Avalanchen voitettua Los Angeles Kingsin pudotuspelien toisella kierroksella, Forsberg sairastui ja häneltä jouduttiin poistamaan perna, eikä hän näin voinut pelata pudotuspelien viimeisissä otteluissa. Forsberg käytti koko seuraavan runkosarjakauden toipumiseen ja pelasi vain pudotuspeleissä, joissa hän oli jälleen koko liigan paras pistemies; Avalanche ei päässyt keväällä 2002 liigan loppuotteluihin hävittyään konferenssifinaaleissa Detroit Red Wingsiä vastaan.
GloFish
Hohtavien kalojen kehitys
Seeprakala on suosittu akvaariokala, joka elää luonnonvaraisena Intian ja Bangladeshin joissa. Geeniteknisesti muokatut kalat kehitettiin alkujaan tutkimuskäyttöön. Tutkijoiden tavoitteena oli kehittää kala, joka voisi toimia saasteindikaattorina muuttumalla ympäristön mukana valikoivasti fluoresoivaksi. Kala hehkuisi väriä eritoten silloin kun vesistössä on korkeita raskasmetallipitoisuuksia.
Veikko Suominen
Suominen ampui itsensä vuonna 1978. Tampereen Ilves otti Suomisen pelinumeron 24 välittömästi pois käytöstä, eikä sitä Ilveksessä ole käyttänyt kukaan Suomisen jälkeen. Numeroa ei ole kuitenkaan virallisesti jäädytetty, sillä sitä ei haluta pitää esillä muistuttamassa Suomisen kohtalosta.
Setälän senaatti
Setälän senaatti oli viimeinen Suomen suuriruhtinaskunnan senaatti. Se aloitti Tokoin senaatin pohjalta 8. syyskuuta 1917. Sitä on kutsuttu tynkäsenaatiksi, koska sosiaalidemokraattien edustajien lähdettyä Tokoin senaatista jäivät senaattiin Nuorsuomalaisesta puolueesta E. N. Setälä ja Rudolf Holsti (kamari- ja sosiaalitoimituskunnan vt. päällikkö), Suomalaisesta puolueesta Antti Tulenheimo (talousneuvoston jäsen ja oikeustoimituskunnan päällikkö) ja Allan Serlachius sekä Ruotsalaisesta puolueesta Leo Ehrnrooth (Kauppa- ja teollisuustoimituskunnan päällikkö). 17. syyskuuta tuli senaattiin Harald Åkerman, josta tuli kamaritoimituskunnan päällikkö (johtaen myös elintarvikeosastoa).
Indus-kirjoitus
thumb|Tyypillinen viiden merkin mittainen sinettiteksti. Indus-kirjoitus on kirjoitusjärjestelmä, jota käytettiin Indusjoen varrella Etelä-Aasiassa vuosien 2600–1800 eaa. välillä kukoistaneessa Indus-korkeakulttuurissa. Kirjoitukset ovat lyhyitä, ja niitä on löydetty eniten pienikokoisista kivisistä sineteistä. Kirjoitusta ei nykyisin pystytä tulkitsemaan, eikä ole edes varmaa, ovatko merkit sanamerkkejä vai tavumerkkejä.
Somalian sota 2006–2009
Somalian sota oli Somaliassa käyty aseellinen konflikti, jossa Etiopia ja sen tukema Somalian siirtymäkauden hallitus taistelevat islamilaista Islamilaisten oikeusistuinten liittoa ja muita aseellisia ryhmittymiä vastaan tarkoituksena saada maa komentoonsa. Sota alkoi virallisesti 21. joulukuuta 2006, kun islamistien johtaja šeikki Hassan Dahir Aweys julisti, että "Somalia on sotatilassa ja kaikkien somalien pitäisi ottaa osaa taisteluun Etiopiaa vastaan". Etiopian pääministeri Meles Zenawi julisti maan olevan sodassa islamisteja vastaan 24. joulukuuta 2006. Etiopialaiset ovat kristittyjä, ja pelko islamin vaikutusvallan kasvusta oli osin pelon taustalla.
2008
Euroopan unioni pyysi kansainvälistä apua merirosvouksen lopettamiseksi Somalian rannikolla. Huhtikuussa Yhdysvaltain ohjus surmasi al-Shabaab-ryhmän johtajan Aden Hashi Ayron, ja samalla kuoli ja haavoittui useita siviilejä. Toukokuussa Etiopian pääministeri Meles Zenawi sanoi pitävänsä joukot Somaliassa kunnes "jihadistit" on lyöty. YK:n turvallisuusneuvosto kutsui ulkomaisia laivastoja ottamaan kiinni merirosvot Somalian rannikolta. Kesäkuussa siirtymäkauden hallitus solmi tulitauon oppositioryhmä "Somalian vapautuksen allianssin kanssa. Islamilaisten tuomioistuinten joukkojen johtaja Hassan Dahir Aweys hylkäsi hallituksen tarjoaman sopimuksen, jonka mukaan etiopialaiset poistuisivat Somaliasta 120 päivässä. Hän lupasi suostua rauhaan vasta Etiopian joukkojen poistuttua maasta. Heinäkuussa YK:n kehitysohjelman johtaja Somaliassa, Osman Ali Ahmed sai surmansa asemiesten laukauksista Mogadishussa. Kaikki sodan osapuolet tuomitsivat ampumisen.
Venäjän duuman vaalit 2021
Kritiikki
Vaaleja arvosteltiin ennakkoon siitä, että vain muodollisen opposition edustus on sallittu, kun taas Putinin päävastustaja Aleksei Navalnyi ja hänen kannattajansa yritettiin sulkea vaalien ulkopuolelle julistamalla heidät äärijärjestöihin kuuluviksi tai ulkomaiden agenteiksi ja siten kelvottomiksi osallistumaan vaaleihin.
Vaalivilppi
Opposition edustaja Leonid Volkovin mielestä ''”aidosti oppositiomielisiä ehdokkaita ei ole ehdolla näissä vaaleissa juuri lainkaan, sillä koko prosessi on muutettu neuvostotyyliseksi, valtakoneiston ennalta päättämien sopivien ehdokkaiden hyväksymisrituaaliksi. Kaikki Navalnyihin kytkeytyvät ihmiset on rinnastettu puolestaan oikeuden päätöksellä terroristeihin ja heidän ehdokkuutensa on estetty.”''. Siksi hänen mielestään opposition ainoa tavoite on estää Yhtenäisen Venäjän ehdokkaita pääsemällä läpi keskittämällä äänet parhaat läpimenon mahdollisuudet omaaville aidon opposition ehdokkaille, vaikkapa kommunistien tai liberaalidemokraattien ehdokkaille, jotta valtapuolueen vastustajia olisi parlamentissa edes muutamia kymmeniä.
Volkovin mukaan Kreml on tehnyt vaaleja edeltävän muutaman kuukauden aikana yhtä paljon opposition nujertamiseksi kuin aiempina kymmenenä vuotena yhteensä. Hänen mukaansa nämä toimet kytkeytyvät presidentti Vladimir Putinin haluun kontrolloida sekä näitä duumanvaaleja että vuonna 2024 edessä olevia presidentinvaaleja.
Rantanenätti
Levinneisyys
Rantanenättiä tavataan yleisenä suurimmassa osassa Eurooppaa. Pyreneiden niemimaalla, Etelä-Italiassa ja Balkanilla se on kuitenkin harvinainen. Venäjällä sitä esiintyy Aasian puolella Tyynenmeren rannalle ja Japaniin asti. Yleisin se on Siperiassa havumetsävyöhykkeen eteläosan tasalla, mutta esiintyy myös pohjoisempana ja etelämpänä. Pohjois-Amerikassa on useita alalajeja, joiden levinneisyysalue yhdistettynä kattaa lähes koko mantereen.
Elinympäristö
Rantanenätti kasvaa nimensä mukaisesti rannoilla.
Suling
Suling on Indonesiassa ja muualla Kaakkois-Aasiassa tunnettu, bambusta valmistettu puhallinsoitin. Sulingissa on neljä, viisi tai kuusi sormireikää käyttötarkoituksesta riippuen. Sitä käytetään esimerkiksi erilaisissa gamelan-orkestereissa.
Sidoarjon mutapurkaus
right|300px
Negative
Perustaminen ja läpimurto (1997–2005)
Negativen perustivat laulaja Jonne Aaron Liimatainen ja rumpali Janne ”Jay Slammer” Heimonen Tesoman yläasteella Tampereella vuonna 1997. Myöhemmin kokoonpanoon liittyivät kitaristit Lauri ”Larry Love” Markkula ja Jukka ”Sir Christus” Mikkonen sekä basisti Antti ”Anatomy” Aatamila. Negativen managerina toimi Jonne Aaronin vanhempi veli Tommi Liimatainen. Vuonna 2002 Negative solmi levytyssopimuksen tamperelaisen GBFam Recordsin kanssa.
Jean Béliveau
Yksityiselämä
Pari päivää Béliveaun kuoleman jälkeen Quebecin osavaltion pääministeri Philippe Couillard ilmoitti, että Béliveau saa valtiolliset hautajaiset. Urheilijoista aiemmin vain hänen seurakaverinsa Maurice Richard on saanut Quebecissä saman kunnianosoituksen. Béliveau haudattiin 10. joulukuuta Cathédrale Marie-Reine-du-Monde -kirkkoon. Paikalla oli muun muassa Kanadan pääministeri Stephen Harper, entiset pääministerit Brian Mulroney ja Jean Chrétien, Quebecin pääministeri Couillard ja Montrealin pormestari Denis Coderre sekä monia Béliveau pelikavereita ja aktiivijääkiekkoilijoita. Kaikkiaan hautajaisiin osallistui 1 500 ihmistä kirkossa ja tuhansia sen ulkopuolella.
Pelityyli ja merkitys
Béliveauta on arvostettu yhdeksi parhaimmista NHL:ssä ikinä pelanneista keskushyökkääjistä. Hän saattoi olla jopa paras ennen Wayne Gretzkyn ja Mario Lemieux’n aikakautta. The Hockey News -lehden vuoden 2010 äänestyksessä Béliveau valittiinkin Gretzkyn ja Lemieux’n jälkeen NHL-historian kolmanneksi parhaaksi keskushyökkääjäksi.
Kacapi-suling
Kacapi-sulingissa käytetään samoja soittimia kuin tembang Sundassa: kacapi- ja rincik-sitroja sekä suling-huilua. Kacapi-suling-kappaleilla on määrätty, syklinen rakenne, joka muistuttaa gamelan degung -kappaleita. Kacapin soittaja määrittää kappaleen rakenteen, kun taas rincik esittää rakenteesta variaatioita kacapia tiiviimmällä tahdilla ja suling-huilu improvisoi sen puitteissa.
Paul Oakenfold
thumb|Paul Oakenfold Paul Mark Oakenfold (s. 30. elokuuta 1963 Englanti) on levytuottaja ja trance DJ. Oleskellessaan vuonna 1987 useita kuukausia ystäviensä kanssa Ibizalla he mieltyivät siellä soineeseen klubimusiikkiin. Oakenfoldin kenties tunnetuin kappale on "Ready Steady Go".
Sandro Botticelli
Botticellin maalaustyyli
Botticelli suosi viileähköä ja vaaleasävyistä väriasteikkoa. Yleisesti ottaen hänet tunnetaan hienostuneen eteerisistä maalauksistaan ja niiden soljuvasta viivankäytöstä. Maalauksissa on usein sirosti kuvattuja vaatteita, jotka ovat koholla kuin tuulen liehuttamina. Botticelli keskittyi ääriviivoihin eikä hahmojen plastisuuteen kuten esimerkiksi Masaccio ja monet muut varhaiset renessanssimestarit. Hahmoissa on siksi joskus anatomisia vääristymiä. Ihmiset ovat esimerkiksi aina pitkiä, kuin venytettyjä.
Vanhuus ja uran loppuvaihe
Myöhäisvaiheen merkittävimpiä teoksia ovat Dante Alighierin Divina Commedian tulkinnat vuosilta 1492–1497. Botticellin herkistynyt viivailmaisu ja aineettoman tuntuinen ilmaisu näkyy piirustuksissa puhtaana. Medicit tilasivat kuvitukset vuonna 1480. Botticelli teki satakunta tussipiirrosta, mutta työ jäi kesken. Lisäksi kokoelma hajosi melko pian eri puolille tuntemattomista syistä. Säilyneistä piirustuksista 84 on Berliinin Kupferstichkabinettissa ja kahdeksan Vatikaanin kirjastossa.
Botticelli luultavasti luopui maalaamisesta vuoden 1500 jälkeen ja viihtyi Girolamo Savonarolan seuraajien parissa. Vasarin mukaan hän eli vanhuutensa köyhyydessä, koska oli tuhlaileva ja järjestelykyvytön. Toisaalta Savonarolan kannattajana hän ei enää maalannut eikä siis myöskään juuri saanut tuloja taidemaalarin työstä. Botticelli kuoli 65-vuotiaana ja hänet haudattiin vuonna 1515 Firenzen Ognissantiin.
Hula
Hula on perinteinen havaijilainen tanssi. Sen ovat kehittäneet saarten alkuperäisasukkaat, ja tanssi on saanut melko vähän vaikutteita saariston uudemmilta tulokkailta.
Mikko Kopra
Perhetausta ja opinnot
Kopran inkeriläiset vanhemmat joutuivat karkotetuiksi Siperiaan, kun heidän poikansa oli opiskelemassa Hatsinan venäjänkielisessä koulussa. Siellä hän otti käyttöön venäläisen nimen Koprakov. Hän pääsi opiskelemaan Leningradin teknilliseen nuorisokouluun, josta hän siirtyi lentokoulutukseen puna-armeijaan. Mihail Koprakov valmistui taistelulentäjäksi 1930-luvulla ja yleni aina kapteeniksi asti. Hän toimi ennen toisen maailmansodan syttymistä lentokadettien kouluttajana. Vuonna 1936 hän avioitui inkeriläissyntyisen sairaanhoitajan Liisan kanssa. Tiedustelulennolla Suomen rajan pinnassa 26.11.1939 hän väitti nähneensä, että Mainilan laukaukset ammuttiin Neuvostoliiton puolelta.
Muistelmat
Mikko Kopran vaiheista kirjoitti hänen päiväkirjojensa perusteella Armas Kumpulainen kirjan vuonna 2002. Kirjan nimi on 'Punaupseeri Mikko Kopran päiväkirja'.
Saab 900
Saab 900 NG (1993–1998)
Toisen sukupolven Saab 900 (NG, new generation) esiteltiin syksyllä 1993. Auton suunnitteluprojekti oli aloitettu vuonna 1990, kun General Motors hankki omistukseensa puolet Saabista. Se perustuu samalle pohjalevylle kuin Opel Vectra sekä muutamaa vuotta myöhemmin esitelty Saab 9-5. Edeltäjäänsä verrattuna auto oli viisi senttimetriä lyhyempi kokonaispituudeltaan, mutta kahdeksan senttimetriä pidempi akseliväliltään. Ensimmäinen korimalli oli viisiovinen, mutta jo muutamaa kuukautta myöhemmin sen rinnalle tuli myös kolmiovinen. vasen|pienoiskuva|Viisiovinen Saab 900. Vuoden 1997 Euro NCAP -kolaritestistä 900 sai tulokseksi yksi ja puoli tähteä viidestä. vasen|pienoiskuva|Saab 900 Cabriolet Moottorivalikoiman muodostivat Saabin omat nelisylinteriset 2,0- (130/185 hv) ja 2,3-litraiset (150 hv) sekä Opelilta peräisin oleva 2,5-litrainen V6 (170 hv). Tehokkaampi 2,0-litrainen oli turboahdettu, ja sen yhteyteen oli saatavana puoliautomaattinen Sensonic-vaihteisto, jossa ei ole kytkinpoljinta. Muiden moottorien yhteyteen sai halutessaan neliportaisen perinteisen automaattivaihteiston.
S-mallin vakiovarusteluun sisältyi kuljettajan turvatyyny, ABS-jarrut, turvavöiden esikiristimet, keskuslukitus, sähköikkunat edessä ja takana, lämmitettävät sähköpeilit, ulkolämpömittari ja kaksiosainen takaselkänoja. 2,3-litraisella moottorilla varustetuissa malleissa oli lisäksi kierrosluku- ja keskikulutusmittarit sekä Black Panel -toiminto, eli tarpeettomat mittarit voidaan sammuttaa pimeällä ajettaessa.
Saab 900:n seuraajaksi tuli 9-3, joka perustui hyvin pitkälti edeltäjäänsä, vaikka valmistajan mukaan siihen olikin tehty yli tuhat erilaista uudistusta.
Dennis Kucinich
Poliittinen ura
Kuchinich valittiin Clevelandin kaupunginvaltuustoon 1969 ollessaan 23-vuotias. Clevelandin kaupunginjohtaja hän oli 1977–1979. Hänet valittiin Yhdysvaltain edustajainhuoneeseen ensimmäisen kerran 1996 Ohiosta. Hän oli yksi harvoista demokraateista, jotka vaativat tutkimusta Monica Lewinsky -skandaalista. 17. huhtikuuta 2007 hän ilmoitti vaativansa varapresidentti Dick Cheneyn erottamista, ilmoittamatta tarkemmin mistä aikoo syyttää häntä. 24. huhtikuuta pitämässään lehdistötilaisuudessa hän syytti Cheneytä Irakin joukkotuhoaseita koskevien todisteiden väärentämisestä, väärien tietojen levittämisestä Irakin Al-Qaida-yhteyksistä ja Iranin uhkaamisesta sodalla Yhdistyneiden kansakuntien peruskirjan vastaisesti.
ISS-retkikuntien miehistöt
NASA kutsuu vaihtomiehistöä termillä Expedition. Samaa termiä on käytetty muun muassa Maan napa-alueiden tutkimusmatkoista. Kustakin miehistöstä yksi on avaruusaseman komentaja (eli päällikkö), muiden roolit teknisiä tai tieteellisiä asiantuntijoita. Pääosa miehistöjen jäsenistä on eri avaruusjärjestöjen työntekijöitä, poikkeuksia ovat lähinnä Yhdysvaltain sotilaat, yritysten lähettämät asiantuntijat ja avaruusturistit.
Saara Soisalo
Saara Soisalo (s. 1965) on suomalainen laulaja. Uransa alkuaikoina Soisalo levytti pop-musiikkia mutta on sittemmin siirtynyt jazzin pariin.
ISS-retkikuntien miehistöt
Retkikunta 52
Poistuminen: Maahan Sojuz MS-04 3. syyskuuta 2017.
Saara Soisalo
Vuonna 1988 Soisalo levytti jazz-albumin yhdessä Pekka Toivanen Quartetin kanssa. Pekka Toivanen Quartet Featuring Saara Soisalo -albumi ilmestyi Kompass-levymerkin kautta.
ISS-retkikuntien miehistöt
Retkikunta 53
Saapuminen: Retkikunnasta 52.
Saapuminen: Maasta Sojuz MS-06 12. syyskuuta 2017.
Retkikunta 60
Poistuminen: Maahan Sojuz MS-12 3. lokakuuta 2019.
Retkikunta 63
Saapuminen: Crew Dragon Demo-2 30. toukokuuta 2020
007 ja lupa tappaa
007 ja lupa tappaa on John Glenin ohjaama James Bond -elokuva vuodelta 1989. Elokuvassa James Bondia esittää toista ja viimeistä kertaa Timothy Dalton. Elokuva on ensimmäinen James Bond -elokuva, joka ei perustu edes muodollisesti Ian Flemingin teksteihin. James Bond -elokuvista se oli järjestykseltään 16. Elokuvalle oli ehdotettu nimeksi 007 – License Revoked, mutta idea ei kantanut, sillä yhdysvaltalaiset eivät välttämättä olisi ymmärtäneet, mitä ”revoked” tarkoittaa.
Juoni
Bond menee Krestin laivaan, jossa hän näkee apurinsa Sharkeyn (Frank McRae) ammuttuna ja ripustettuna lihakoukkuun. Bond ampuu Sharkyn tappajan harppuunalla ja tuhoaa Sanchezin Krestille lähettämän kokaiinilastin. Hän kaappaa lentokoneen ja suuren rahasumman ja palkkaa apurikseen Sanchezia vastaan todistaneen CIA-lentäjän Pam Bouvierin (Carey Lowell).
Agravain
Agravain (myös Sir Agravain tai Agravaine) on yksi pyöreän pöydän ritareista, joka esiintyy kuningas Arthuriin liittyvissä legendoissa. Agravain on kuningas Lotin ja Arthurin sisaren Morgausen poika, ja hänen veljiään ovat Gawaine, Gaheris, Gareth ja Mordred.
Hapag-Lloyd
Hapag-Lloyd
Hapag-Lloydin vähemmistöomistajaksi tuli vuonna 1998 saksalainen matkailualan yhtiö TUI AG, joka vuonna 2002 kasvatti osuutensa yhtiöstä 100 %:iin.
Vuonna 2005 Hapag-Lloyd osti kanadalaisen konttilaivavarustamon CP Ships Limitedin. Kauppa nosti Hapag-Lloydin maailman viidenneksi suurimmaksi konttien kuljetukseen erikoistuneeksi varustamoksi.
Ryhmälähtöinen oppiminen
Opetustilanne etenee selkeän mallin mukaisesti. Opetustila järjestetään pienryhmätyöskentelyyn sopivaksi. Opettaja jakaa opiskelijat mahdollisimman heterogeenisiin 5–7 hengen pienryhmiin. Opiskelijoiden osaaminen testataan opetuksen alussa kaksi kertaa. Ensin opiskelijat tekevät yksilöllisesti osaamistestin, joka koostuu aiheen avainasioita ja keskeisiä käsitteitä koskevasta monivalintatehtävästä (IRAT = individual readiness assurance test). Tämän jälkeen opiskelijat tekevät saman testin uudestaan pienryhmässä (TRAT = team readiness assurance test). Ryhmän on päädyttävä vastauksissaan yhteisymmärrykseen eli käsiteltävä vastauksia ja niiden perusteita siihen asti, että kaikki ryhmäläiset voivat ne hyväksyä. Tämän jälkeen oikeat vastaukset käydään opettajan johdolla läpi, ja opettaja käsittelee keskeiset käsitteet. Tarkoituksena on varmistaa käsitteiden hallinta ja valmistaa opiskelijat soveltavan tehtävän toteuttamiseen. Ryhmät voivat valittaa monivalintatehtävistä ja saada lisäpisteitä hyvin perustellusta valituksesta ja monivalintatehtävään esitetystä korjauksesta.
Opetustilanteen soveltava ryhmätehtävä on ryhmälähtöisen oppimisen keskeisin vaihe. Siinä ryhmä soveltaa oppimaansa opettajan määrittämään ongelmaan. Soveltava ryhmätehtävä sisältää selkeän ohjeistuksen. Kaikki ryhmät työskentelevät saman tehtävän parissa, ja heidän tulee päätyä yhteiseen tulokseen ongelman ratkaisusta. Ryhmät raportoivat lyhyesti ratkaisunsa samanaikaisesti. Ideaalisti raportoinnissa voidaan käyttää esimerkiksi verkkovälitteistä raportointia, jossa kaikkien ryhmien tulokset tulevat koko ryhmälle näkyviin yhtä aikaa interaktiiviselle taululle. Opettaja voi kerätä raportit myös paperilla. Tämän jälkeen opettaja pyytää ryhmien jäseniä perustelemaan kantansa. Ryhmälähtöisessä oppimisessa opettaja valitsee raportoijat satunnaisesti, jolloin kuka tahansa ryhmäläinen saattaa joutua raportoimaan ryhmän puolesta. Kaikki ryhmäläiset ovat vastuussa ryhmätyöstä ja jokaisen tulee pystyä kuvaamaan ja perustelemaan ryhmän tuotos. Ryhmien raportoinnin jälkeen käydään opettajan johdolla keskustelu ratkaisuista ja niiden perusteluista.
Kolmen valtakunnan rajapyykki
Historia
Rajapiste on vanhalla Norjan ja Ruotsin rajalla, joka perustuu Strömstadin sopimukseen (1751). Kun Ruotsin ja Suomen raja määriteltiin Haminan rauhassa (1809) kulkevaksi ”Kilpisjärven ohi Norjaan”, syntyi kolmen valtion rajapiste. Tornion rajanjärjestelysopimuksessa (1810) rajojen tulkittiin kohtaavan Kuokimmuodkassa rajapyykillä 294. Rajankäynnissä 1887 kuitenkin todettiin Ruotsin ja Suomen rajan kulkevan noin 150 metriä lännempänä Rajajoki-purossa.
Suomen ja Norjan rajankäynnissä vuonna 1897 määritettiin rajojen tarkka yhtymäkohta, ja todettiin sen osuvan Koltajärveen rajapyykin 294 länsipuolelle. Järveen rakennettiin kivinen tekosaari ja sille 2,5 metriä korkea rajamerkki. Ruotsin edustajaa ei ollut läsnä. Vuonna 1901 pidettyyn yhteiseen katselmukseen osallistui myös Ruotsin edustaja ja rajamerkki hyväksyttiin.
Johanna Siekkinen
Johanna Siekkinen (s. 12. lokakuuta 1976) on suomalainen iskelmälaulaja. Hän nousi julkisuuteen vuonna 1995, jolloin julkaistiin hänen ensialbuminsa Johanna, joka oli levytetty Hannele Laurilan johtamalle Unirecords-levymerkille. Levy-yhtiö Unirecords sai näihin aikoihin runsaasti negatiivista julkisuutta oikeudenkäynnistään Laura Voutilaisen kanssa ja julkisuudessa levy-yhtiön muutkin artistit sotkettiin mukaan jupakkaan. Siekkisen albumin kappaletta "Kesäyö" väitettiin plagiaatiksi Vaya Con Diosin hitistä "Neh na na" ja "Anteeksi"-kappaletta puolestaan Madonnan hitin "La Isla Bonita" kopioksi. Levy-yhtiö vetikin sitten albumin kokonaan pois myynnistä. Nykyisin "Anteeksi"-kappaleen säveltäjiksi onkin merkitty Ciccone-Gaitsch-Leonard.
Luettelo Animorphs-sarjan henkilöistä
Davidin morfit
Maakotka (ei voi käyttää), Torakka (ei voi käyttää), Merilokki (ei voi käyttää), Kirppu (ei voi käyttää), Leijona (ei voi käyttää), Ihminen (satunnainen ohjastaja, ei voi käyttää), Ihminen (Marco, ei voi käyttää), Miekkavalas (ei voi käyttää), Ihminen (Saddler, ei voi käyttää), Kalkkarokäärme (ei voi käyttää), Rotta (nothlit)
Chris Thorpe
Chris Thorpe (s. 29. lokakuuta 1970) on entinen yhdysvaltalainen ohjaskelkkailija. Hän kilpaili vuosina 1989–2002 ja osallistui urallaan kolmiin talviolympialaisiin, joissa hän voitti kaksi mitalia miesten parikilpailussa.
Gregorius XIV
Paavina Gregorius XIV sekaantui voimallisesti Ranskan uskonsotiin. Hän sairasti pitkähkön aikaa malariaa ja kuoli sappikivitautiin.
Ainola
Päärakennus
Rakennus on epäsymmetrinen, ja pääkerroksen suurin huone on keskellä sijaitseva ruokasali. Se toimi myös olohuoneena, ja sieltä on portaat toiseen kerrokseen. Ruokasalin toisella puolella on Jean Sibeliuksen alkuperäinen työhuone ja toisella puolella lastenhuone, joka muutettiin 1930-luvulla kirjastohuoneeksi. Toinen huone sisustettiin työ- ja makuuhuoneeksi Jean Sibeliukselle, koska hän ei iäkkäänä enää mielellään kulkenut yläkerran portaita. Ensimmäisessä kerroksessa olivat lisäksi palvelusväen huone ja keittiö.
Puutarha ja metsikkö
Ainolan tontti on noin neljän hehtaarin laajuinen, ja sen lounaisosassa on laaja puutarha, kun taas itäosa on luonnontilaista sekametsää. Aino Sibeliuksen perustama ja hoitama puutarha on sovitettu päärakennuksen vierestä laskevaan aurinkoiseen etelärinteeseen. Puutarha sovitettiin luonnonmukaiseen maastoon, ja sinne tuotiin taimilavoja ja istutettiin hedelmäpuita, marjapensaita, juuresmaita ja kukkamaita. Puutarhan etelänurkassa oli myös kasvihuone tomaatteja varten. Eteläosassa on myös Jean ja Aino Sibeliuksen hauta, jonka paaden suunnitteli Aulis Blomstedt. Aino Sibeliuksen istuttamista omenapuista ja marjapensaista on jäljellä vielä osa, mutta kukkatarha ja sen käytävät ovat Ainon suunnittelemassa muodossa.
Viittomanimi
Nimenantoperusteet
Muita nimenantoperusteita ovat mm:
Ainola
Museotoiminta ja Ainolasäätiö
Ainola on auki vain kesäisin. Huoltorakennuksessa on lipunmyynnin lisäksi, kahvila ja museokauppa sekä ulkonäyttelyitä lasivitriineissä. Ainolassa käy vuosittain noin 25 000 kävijää.
Tom Morello
Sooloalbumit
Nimellä The Nightwatchman:
Martti Kuusela
Martti Kuusela (s. 9. lokakuuta 1945 Rovaniemi) on entinen jalkapalloilija ja kansainvälisesti menestynein suomalainen jalkapallovalmentaja.
Ura valmentajana
Valmennusuransa Kuusela aloitti Grankulla IFK:ssa vuonna 1979. Hän nousi nuorena valmentajana HJK:n päävalmentajaksi vuonna 1980 ja läpimurto tuli, kun hän luotsasi HJK:n Suomen mestariksi vuonna 1981. Seuraavana vuonna hän siirtyi Suomen maajoukkueen päävalmentajaksi. Kuuselan johdolla Suomi kolkutteli MM-kisojen 1986 porteilla, sillä Suomi jäi kisapaikkaan oikeuttavasta karsintalohkon kakkossijasta vain kahden pisteen päähän. Kuusela jätti tehtävänsä vuonna 1987.
Tekninen seuranta
Tekninen seuranta tarkoittaa Suomessa erästä salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10 luvussa.
Maria Reiche
Reiche päätteli, että piirrosten tekijät olivat käyttäneet niitä aurinkokalenterina ja observatoriona. Viivat voi erottaa selvästi vain ylhäältäpäin. Reiche onnistui saamaan Perun ilmavoimat mukaan tutkimukseensa, jotta viivoja voitiin katsoa ylhäältä. Reiche asui enimmäkseen yksin kotonaan Nazcassa. Reiche kuvaa teoriansa teoksessaan The Mystery of the Desert. Kirjasta saamansa tulot hän käytti kampanjaan aavikon säilyttämisen puolesta ja vartijoiden ja avustajien palkkaamiseen.
Kangasperhonen
Koko ja ulkonäkö
Kangasperhosen siipien yläpinta on tasaisen ruskea, mutta sen näkee luonnossa yleensä vain lentävällä yksilöllä, sillä perhonen lepää siivet tiukasti yhdessä. Siipien alapinta kauttaaltaan metallinkiiltoisen vihreä, joskin lennon loppupuolella väri voi olla lähes kokonaan poiskulunut. Takasiipien alapinnalla voi olla heikko valkoinen täplärivi. Perhosen otsa on vihreä ja verkkosilmien ympärys valkoinen. Siipien kärkiväli on 20–30 mm, naaras on koirasta suurempi.
Ravintokasvi
Toukka on polyfagi eli sen ravintokasveihin kuuluu suuri määrä lajeja, muun muassa juolukka (Vaccinium uliginosum), mustikka (Vaccinium myrtillus), kanerva (Calluna vulgaris), vadelma (Rubus idaeus), hiirenvirna (Vicia cracca) ja metsäapila (Trifolium medium).
Wilhelm Ackermann
thumb|Wilhelm Ackermann Wilhelm Friedrich Ackermann (29. maaliskuuta 1896 Herscheid – 24. joulukuuta 1962 Lüdenscheid) oli saksalainen matemaatikko, joka tunnetaan nykyisen ensimmäisen kertaluvun predikaattilogiikan muotoilijana David Hilbertin ohella sekä Ackermannin funktiosta.
Australidinen rotu
Käsitteen historiaa
Vuodesta 1795 lähtien tällaiset ryhmät tyypillisesti määriteltiin "malaijeiksi", joihin siis sisällytettiin monia muitakin kansoja kuin varsinaiset malaijit. Heitä sanottiin myös "ruskeaksi roduksi" Blumenbachin värikoodatun viiden rodun mallin mukaan ja sitten verrattiin valkoiseen, mustaan, punaiseen ja keltaiseen rotuun. Yrityksessä yksinkertaistaa mallia ihmisten moninaisuudesta tämä malli pelkistettiin käsittämään vain kolmea päärotua: punainen ja keltainen rotu yhdistettiin yhdeksi roduksi, mongolideiksi, valkoista rotua kutsuttiin kaukasoideiksi ja mustaa rotua negrideiksi. Ruskean rodun täsmällinen paikka tässä uudessa rotuluokituksessa oli epäselvä. Jotkut laskivat heidät negrideiksi tumman ihonvärin ja leuan muodon perusteella, toiset taas pitivät heitä kaukasoideina aaltoilevien, moniväristen hiustensa takia. 1800-luvun loppupuolella antropometriset tutkimukset antoivat ymmärtää, että he muodostaisivat erillisen ihmisrodun.
Tietolähdetoiminta
Tietolähdetoiminta tarkoittaa Suomessa salaista pakkokeinoa, jossa henkilö kertoo säännöllisesti poliisille tietoa rikollisesta toiminnasta. Poliisi saa siten esimerkiksi rikollisorganisaation sisältä tietolähteitä eli vuotajia, jotka kertovat poliisille miten rikollisjärjestö toimii. Kansankielellä tietolähteitä kutsutaan vasikoiksi.
Tätä pakkokeinoa voidaan käyttää rikoksen esitutkinnassa salassa sen kohteelta tai kohteilta ja siitä säädetään vuoden 2011 pakkokeinolain 10 luvussa.
Käsitteitä
Ilmiantaja on rikollinen henkilö, joka rikosprosessissa todistaa rikoskumppaneitaan vastaan. Ilmiantajia kutsutaan myös ns. kruununtodistajiksi.
Alexander Herr
Herr aloitti mäkihypyn harrastamisen jo neljävuotiaana. Vuonna 1993 hän saavutti juniorien MM-pronssia Harrachovissa. Kaudesta 1994–1995 hän kuului maansa aikuisten maajoukkueeseen. Hän kuului Saksan kultaa voittaneeseen suurmäen joukkuekilpailujoukkueeseen 2001 Lahden MM-kisoissa. Samoissa kisoissa hän saavutti pronssia normaalimäen joukkuekilpailussa. Vuonna 2006 hän hyppäsi lentomäen MM-kisoissa Kulmissa Saksan joukkuekilpailun pronssia saavuttaneessa joukkueessa.
Mäkihypyn maailmancupissa Herr oli kahdesti palkintosijoilla. Hänen paras sijoituksensa kokonaiskilpailussa oli 24:s, kaudelta 2004/2005. Samalla kaudella hän kärsi polvivammasta. Seuratasolla Herr edusti ST Schonach-Rohrhardsbergiä. Hän asuu Schonachissa.
Monaco
Kulttuuri
Monaco on osallistunut Eurovision laulukilpailuun vuosina 1959–1979 ja 2004–2006 ja voittanut sen vuonna 1971 kappaleella ”Un banc, un arbre, une rue”, jonka esitti Séverine.
Alaskanpiiskujänis
Elintavat
Alaskanpiiskujänikset ovat äänekkäitä eläimiä, jotka keskustelevat toisilleen kovaan ääneen lyhyillä, mutta terävillä äänillä. Nämä äänet ovat usein varoitusääniä tai seurustelemiseen liittyviä ääniä. Alaskanpiiskujäniksen kuulo- ja näköaisti ovat herkkiä ja ne ovat myös ketteriä liikkumaan puissa. Alaskanpiiskujänikset tarvitsevat suojautuakseen kivisen alueen, jolta löytyy piilopaikkoja ja syödäkseen ne tarvitsevat lähialueelle niityn tai jonkun muun kasvillisuusalueen. Alaskanpiiskujänikset on kasvinsyöjä, ja suuri osa sen ravinnosta koostuu ruohosta. Vaikka talvi on ankara, alaskanpiiskujänis ei talvehdi. Kesäisin se pinoaa heinää koloonsa talven varalle.
Piccolo
pienoiskuva|Yamaha YPC32 -piccolo Piccolo (it. ”pieni”) tai pikkolo on pienikokoinen huilu. Sen ääni on hyvin korkea ja ylärekisterissä kimeän läpitunkeva. Piccoloa käytetään puhallinorkestereissa ja isoissa sinfoniaorkestereissa. Piccolo soi oktaavia korkeampaa kuin mitä sille nuottiviivastolle kirjoitetaan. Sinfoniaorkesterissa on yleensä kaksi tai kolme huilistia, joista yksi soittaa myös piccoloa. Tavallisessa poikkihuilussa on oktaavia matalampi ääniala ja se on kaksi kertaa piccolon pituinen.
Blériot Aéronautique
Blériot’n itsenäinen toiminta alkaa
Loppuvuodesta 1909 Blériot perusti lentokoulun Etampesiin lähelle Rouenia, ja seuraavan vuoden alussa toisen koulun Pauhun. Vuosina 1910–1914 kouluista valmistui noin tuhat lentäjää. Noin puolet Aéro-Club de Francen lentolupakirjan haltijoista oli ennen sodan puhkeamista saanut oppinsa Blériot’n kouluissa. Syyskuussa 1910 avattiin kolmas koulu Hendoniin lähelle Lontoota ja neljäs heinäkuussa 1914 Brooklandsiin Surreyhin samoin kuin pienen tehtaan, jonka johtajana oli Norbert Chereau. Tehdas valmisti parikymmentä Blériot Monplane Trainer -konetta.
Vuonna 1913 Blériot hankki Deperdussinin yhtiön, kun yhtiön perustaja Armand Deperdussin vangittiin rahanpesun vuoksi. Yhtiön nimi vaihtui Société de Production des Aéroplanes Deperdussinista Société Pour L'Aviation et ses Dérivésiksi, mistä tuli myös sen lyhenne SPAD. Yhtiö menestyi hyvin ensimmäisessä maailmansodassa tuottaessaan runsaasti lentokoneita Ranskassa olevissa tehtaissa. Tuotantolisenssejä myytiin ulkomaille kuten brittiläiselle Addlestoneen vuonna 1917 perustetulle yhtiölle ja Curtissin Elmwoodin tehtaalle elokuussa 1917.
Ensimmäisen maailmansodan jälkeinen aika
Sodan jälkeen lentokoneteollisuuden tilauskanta romahti, minkä seurauksena sodan aikana luotu suuri tuotantokapasiteetti muuttui tarpeettomaksi. Blériot asetti SPADin konkurssiin ja myi sen tehtaat sekä siirsi avainhenkilöt omiin tuotantolaitoksiinsa. Yhtiö muodosti 6. huhtikuuta 1919 toisen suuren valmistajan kanssa uuden yrityksen Compagnie des Messageries Aériennesin (CMA) ja teki 28-paikkaisen matkustajakoneen Type 75 Mammothin prototyypin, joka esiteltiin Pariisissa joulukuussa 1919 yhdessä kolmen SPADin tuotteen kanssa. Malli osoittautui heikoksi, mutta SPAD:n koneista löytyi korvaava tuote.
Dioko Kaluyituka
Alain Dioko Kaluyituka (s. 2. tammikuuta 1987 Kinshasa, Zaire) on kinshasankongolainen jalkapalloilija. Hyökkääjänä pelaava Kaluyituka edustaa Qatarin pääsarjassa pelaavaa Al-Ahlia.
Agapio Racing Team
Agapio Racing Team Oy  / Nordic Agapio oli suomalainen piirrossarjojen dubbausyhtiö. Yhtiö toimi ensin vuosina 1993–1997 ja sen tilat sijaitsivat Helsingissä. Agapio jälkiäänitti 26 ensimmäistä Digimon-jaksoa, mutta Nelonen antoi Tuotantotalo Wernen dubata loput jaksot, koska katsojat valittivat Agapion dubbauksen laadusta.
Disciple (yhtye)
Nelihenkinen yhtye julkaisi yhdeksännen studioalbuminsa O God Save Us All (Fair Trade Services) marraskuussa 2012. Albumilla yhtye palasi Disciple- ja Back Again -levyiltään tuttuun melodiseen hard rockiin. Albumin on tuottanut pitkään RED-yhtyeen kitaristina vaikuttanut tuottaja Jasen Rauch. Disciple on saavuttanut runsaasti Billboard-listamenestystä, ja yhtye on palkittu kahdesti Dove Awardilla. Disciplen tunnetuimpia kappaleita ovat ”Dear X, You Don’t Own Me”, ”By God” ja ”Game On”.
Johan K. Harju
Elämä
Harju kuoli 66-vuotiaana Vihdin Tervalammella toimivassa Helsingin kaupungin päihdekuntoutuskeskuksessa vuonna 1976.
Helsingin Kokoomus
Vuosaaren Kokoomus
Vuonna 1964 perustettu Vuosaareen Kokoomus on yksi Helsingin Kokoomuksen jäsenyhdistyksistä. Se vastaa omalta osaltaan Kansallisen Kokoomuksen Helsingin järjestö-, tiedotus- ja vaalitoiminnasta Vuosaaressa. Yhdistys järjestää lisäksi alueellaan HOK-Elannon valtuuston vaalit ja Vuosaaren seurakunnan kirkolliset vaalit. Kokoomus on ollut vuoden 2007 kuntavaaleista lähtien Vuosaaren suurin puolue.
Sumatransorsa
Lisääntyminen
Naaraan normaalista munimismäärästä ei ole varmaa tietoa. Intiassa on nähty poikueita, jotka ovat vaihdelleet 1–15 yksilön välillä. Vankeudessa munia on 6–13, ja kymmenen munaa on tavallisin määrä. Hautomisaika kestää noin 33 päivää, ja poikaset ovat lentokykyisiä noin 14 viikon kuluttua. Naaras on vastuussa hautomisesta, mutta koiras on koko ajan läheisyydessä, ja pari käy yhdessä etsimässä ruokaa sekä päivän ensimmäisiä tunteina että uudestaan iltapäivällä. Koiras saattaa naaraan aina takaisin pesälle ja odottaa lähettyvillä, kunnes naaras on asettunut takaisin hautomaan.
Seán Kelly
Yhden päivän kisoista Kelly voitti muun muassa Blois–Chaville-kilpailun – joka ajettiin Pariisi–Toursin asemasta – vuonna 1984, Gent–Wevelgemin 1988 ja Grand Prix des Nations’n 1986. Lisäksi hän oli maailman ranking -listan ykkösenä vuosien 1984–1989 välillä ja voitti maailmancupin kokonaiskilpailun vuonna 1989. MM-kilpailuissa Kelly oli parhaimmillaan pronssilla 1982 ja 1989.
Kanava
Kanavan sulutus
thumb|center|450px|Alaportti suljetaan ja sulkua aletaan täyttää yläkanavasta virtaavalla vedellä.
Sulun tekniikkaa
thumb|Kaaviokuva sulkuportista Sulkukanava jakautuu alempana sijaitsevan vesistön puoleiseen alakanavaan, ylempänä sijaitsevan vesistön puoleiseen yläkanavaan ja niiden välissä olevaan sulkuun.
Välikarsina
Välikarsina on keuhkojen välinen sidekudostila, jossa sijaitsevat kaikki rintaontelon elimet keuhkoja ja keuhkopusseja lukuun ottamatta. Välikarsinassa sijaitsevat sydän, kateenkorva, aortta, ylä- ja alaonttolaskimo, ruokatorvi, henkitorvi, keuhkoputket ja rintatiehyt.
This Day
Lehden levikki on noin 100 000 (2007) ja vuosittainen liikevaihto 4,5 miljardia nairaa (n. 27 miljoonaa euroa). Sitä painetaan kahdessa paikassa, Lagosissa ja Abujassa. Julkaisija tunnetaan varhaisesta sijoituksestaan väripainatukseen, mikä antoi lehdelle tunnusomaisen piirteen Nigerian harvojen pitkäaikaisten valtakunnallisten sanomalehtien joukossa.
George Boolos
George Stephen Boolos (4. syyskuuta 1940 New York – 27. toukokuuta 1996 Cambridge, Massachusetts) oli yhdysvaltalainen analyyttinen filosofi ja matemaattinen loogikko, joka opetti Massachusetts Institute of Technologyssä.
Het Bildt
Asutuskeskukset
Asukasluvut 1. tammikuuta 2004: Lähde: CBS
Janez Potočnik
thumb|200px|Janez Potočnik Janez Potočnik (ääntäminen ) (s. 22. maaliskuuta 1958) on slovenialainen poliitikko. Hän oli Euroopan komission jäsen vuosina 2004–2014. Barroson ensimmäisessä komissiossa (2004–2009) hän vastasi tieteestä ja tutkimuksesta ja toisessa komissiossa (2010–2014) ympäristöstä.
Marraskuussa 2014 Potočnik aloitti YK:n ympäristöohjelman (UNEP) International Resource Panelin (IRP) toisena puheenjohtajana.
Banjo
Banjo nykyisin
thumb|250px|Todd Taylorin nopeaa banjonsoittoa. Nykyajan tunnetuin banjisti lienee bluegrass-soittotyyliä edelleen kehittänyt Béla Fleck. Hän on voittanut useita Grammy-palkintoja, ja soittanut banjolla lähes jokaista musiikkityyliä. Hän on myös säveltänyt klassisen musiikin banjokonserton. Bela Fleckin opettaja Tony Trischka sai vastikään myös useita palkintoja eri projekteistaan. Hän teki banjoduettolevyn, jolla Fleckin ohella hänen kanssaan vuorottelevat muun muassa Earl Scruggs ja näyttelijänä paremmin tunnettu Steve Martin. Tricshka on myös levyttänyt ja kiertänyt esittämässä banjon historiaa valottavaa teemakonserttia, johon liittyvät myös vanhat soittimet ja muun muassa minstrel-tyylinen banjonsoitto.
Ector
pienoiskuva|Sir Kay näyttää mystisen miekan Sir Ectorille. [[Howard Pyle|Howard Pylen piirros vuodelta 1903.]] Ector (myös Sir Ector, Hector tai Ectorius) on yksi pyöreän pöydän ritareista, joka esiintyy kuningas Arthuriin liittyvissä legendoissa. Ector on Kayn isä ja Arthurin kasvatusisä.
Kenoran piiri
Suurin osa piirin väestöstä on keskittynyt alueen eteläosaan jossa maanviljely on mahdollista. Pääviljeylskasvina on ohra. Pohjoisosissa kaivostoiminta on laajamittaista, ja alueella sijaitsee muun muassa maailman suurimpiin kuuluvat ja pitoisuuksiltaan rikkaimmat uraaniesiintymät. Alue on maailmanlaajuisesti myös eräs merkittävimmistä nikkelin tuottaja-alueista. Aivan pohjoisimmissa osissa muutamia kaivoskyliä lukuun ottamatta pääelinkeinot ovat alkuperäiskansojen harjoittama metsästys ja kalastus.
Vladimir Stavski
Stavskin ensimmäinen, sisällissodasta kertova kirja ilmestyi vuonna 1924. Hän osallistui maatalouden kollektivisointiin ja kirjoitti siitä joukon kuvauskokoelmia. Vuodesta 1939 lähtien Stavski julkaisi kuvauksia Halhin-Golin taisteluista, Ukrainan ja Valko-Venäjän länsiosien miehityksestä sekä talvisodasta. Saksan hyökättyä Neuvostoliittoon hän toimi sotakirjeenvaihtajana.
On the Ground
Kappaleet
Kaikki kappaleet säveltänyt Esa Kaartamo, ellei toisin mainittu.
Wild Wild West
Wild Wild West on Barry Sonnenfeldin ohjaama western-/tieteiselokuva vuodelta 1999. Elokuva perustuu samannimiseen 1960-luvun televisiosarjaan.
The Legend of Zelda: Oracle of Seasons
Yhteydet Oracle of Ages -peliin
Oracle of Seasonsin läpi pelanneelle pelaajalle annetaan salasana, jonka voi syöttää Oracle of Agesiin, ja päinvastoin. Salasana avaa lukittuja ominaisuuksia, kuten antaa ei-pelaajahahmoille tietoja Linkin vaiheista toisessa pelissä, siirtää osan hankituista esineistä toiseen peliin ja muuttaa luolastoja. Pelatessaan salasanalla Linkin tietoon tulee uusia salasanoja, jotka voi palauttaa toiseen peliin, jolloin pelaaja palkitaan uusilla esineillä. Pelien todellinen loppu, jossa esiintyvät Prinsessa Zelda ja Ganon, on mahdollista saavuttaa vain näin.
Kehitys
Shigeru Miyamoton mukaan Yoshiki Okamoto halusi työskennellä Zelda-pelien parissa ja julkaista ne nopealla aikataululla. Nintendo ei normaalisti tuota pelejä yhtä nopealla aikataululla ja koska Miyamoto oli kiireinen omien projektien kanssa he antoivat Flagshipille luvan työskennellä pelien parissa.
Tuotantopäällikkö
Tuotantopäällikkö on elokuvatuottajan tai äänitetuottajan ensimmäinen edustaja esimerkiksi kuvauspaikalla. Hän vastaa elokuvatuotannon tai televisio-ohjelmatuotannon hallinnollisten, taloudellisten ja teknisten yksityiskohtien koordinoinnista ja valvonnasta tai vastaa levy-yhtiön tuotannosta hallinnollisesti.
Tuotantopäällikkö muilla aloilla
Musiikkituotannossa tuotantopäälliköllä voi toimia alaisuudessaan A&R managereita (artist and repertoire) ja studiotuottajia. Usein tuotantopäällikkö toteuttaa yhtiön tuotantolinjaa, ohjaa resursseja, organisoi tuotantoa käytännössä ja tekee sopimuksia tuotantoa koskien. Suurelta osin tuotantopäällikkö hoitaa myös käytännön asioita tuotannon markkinoinnissa.
Galeries Lafayette Haussmann
Historia
1893 Theophile Bader ja hänen serkkunsa Alphonse Kahn avasivat muotitalon pienessä liikkeessä Lafayette ja Chaussée d'Antin -katujen kulmalla. 1896 he ostivat kokonaisen tavaratalon rue La Fayette nro 1:ssä, ja vuonna 1905 rakennukset nro 38, 40 ja 42, boulevard Haussmannin rakennuksen ja nro 15:tä rue de la Chaussée d'Antinilta.
Maatiaisperuna
Maatiaisperuna on luonnossa kasvatettu perunalajike ilman tietoista kasvinjalostusta. Suomessa Euroopan unionin tavaramerkkisuojan on saanut puikula nimellä Lapin puikula. Suomessa oli 1900-luvun alussa runsaasti maatiaisperunoita, vaikka jo 1800-luvun lopulta jalostettuja brittiläisiä ja yhdysvaltalaisia lajikkeita kasvatettiin. Ensimmäiset Suomessa jalostetut perunat jalosti Hankkijan kasvinjalostuslaitos Tammiston koetilalla.
Lotta Svärd
Muonitusjaosto
Muonitustoiminnasta saadun kokemuksen pohjalta lottajärjestön työn jatkaja Suomen Naisten Huoltosäätiö perusti 1945 valtakunnalliseksi työpaikkaruokailu­yritykseksi kasvaneen Työmaahuolto Oy:n, joka myytiin Fazerille 1978.
Toimisto- ja viestijaosto
Toimisto- ja viestijaosto oli sodan lopulla lukumäärältään toiseksi suurin jaosto. Toimistoissa työskentelevät kanslialotat hoitivat paperitöitä, joista saatiin vapautettua miehiä muihin töihin. Viestijaoston lotat olivat lukuisissa erilaisissa tehtävissä, joista osa vaati pikkutarkkaa teknistä osaamista. Viestijaostoon kuului mm. radisti- ja säähavaintolotat sekä puhelinkeskuksissa työskentelevät lotat.
Viestilottia koulutettiin Syvärannan ja Sorjan lottaopistoissa. Jatkosodan alussa koulutusta annettiin kahden viikon puhelinvälittäjä- ja kolmen kuukauden radiosähköttäjäkursseilla, myöhemmin myös kaukokirjoitin- ja puheradiokursseilla. Koulutusta tehostettiin vuoden 1944 aikana lisäämällä viestijoukkojen kursseja, ja sodan lopussa koulutusvastuu siirtyi kokonaan sille yksikölle jonka palvelukseen lotta astui. Vuosien 1941–1943 välillä Lotta Svärd järjestön viestikursseilla oli oppilaina noin 2 100 lottaa, ja vuoden 1943 syyskuussa puolustusvoimissa palvelleiden viestilottien määrä vastasi noin 16 % varsinaisten viestijoukkojen määrävahvuudesta. Viestilottia oli tuolloin noin viiden viestipataljoonan verran eli 2 170, joista puhelinvälittäjiä 1 421, lennätinhenkilöstöä 355 ja radiohenkilöstöä 414. Heinäkuussa 1944 puolustusvoimissa palvelevien viestilottien määrä oli kasvanut 2 617:sta.
Ilmavalvonta
Ilmavalvonta oli lottien vaarallisimpia tehtäviä ja epäilemättä kylmimpiä. Matkat tehtiin jalan, hiihtäen ja pyöräillen. Yöllä oli kuljettava pimeässä, sillä valoa ei saanut näkyä mahdollisten pommitusten ja desanttien vuoksi. Matkat ja suojaamattomat tornit lisäsivät ilmavalvojan riskiä haavoittua tai kuolla.
Pöly
Terveyshaitat
Pölyn aiheuttamiin terveyshaittoihin vaikuttavat kullekin jauheelle ominaiset terveysvaikutukset, altistumisen määrä ja altistumisaika sekä hiukkaskoko ja muut hiukkasen ominaisuudet. Yli 5 µm kokoiset hiukkaset jäävät hengitysteihin ja pienemmät voivat kulkeutua keuhkorakkuloihin asti. Monet pölyn aiheuttamat sairaudet syntyvät vuosien altistumisen seurauksena.
Lotta Svärd
Lottakruunu
Sitä ei ole käytetty juhannuksen 1945 jälkeen.